open-index/open-wikipedia-markdown huggingface dataset:
Érbedo

miniatura|200px|dereita|Froitos
miniatura|200px|dereita|Arbusto
O **érbedo** (***Arbutus unedo***) é un arbusto da familia das ericáceas, que produce uns froitos esféricos brandos entre vermellos e laranxas (*fartabellacos* ou *morotes*). Dáse nos vales interiores dos grandes ríos, onda o clima mediterráneo.

## Etimoloxía 
Das características anteriores vénlle o nome científico, pois en latín:
* *arbutus* (lat.) diminutivo de *arbor*, por ser unha pequena árbore ou de *arboix*, áspero, polas rugosidades do seu froito;
* *unedo* procede de *unum* (lat.), un + *edo* (lat.), comer; e dicir, comer un só, en alusión a que comidos en cantidade poden producir borracheira a causa do seu leve contido en alcol cando está sobremadurado.

## Nome vulgar 
Recibe en galego numerosos nomes comúns como: moragueiro, meroteiro, medroñeiro, medroño, esbedro, érbido, erbideiro, erbedro, érbedo, erbedeiro, érbeda, érbado, erbadeiro, ébedro, cabida, arbideiro, albelo, albeldreiro, albedro e albedredo. A formación de érbedos denomínase erbedal ou erbededo.

Do seu nome parece ser que procede o topónimo Alvedro en Culleredo, lugar onde se instalou o aeroporto da Coruña.

## Descrición 
Arbusto ou pequena árbore que pode chegar ata 10 m. Sistema radical forte, que forma unha gran cepa. Tronco curto. Cortiza delgada, parda-avermellada, gretada e caediza en pequenas tiras cando vella. Copa baixa, densa e irregularmente ovoide.

Follas persistentes, simples, alternas, algo coriáceas, oblongo-lanceoladas, case enteiras ou serradas, verde escuras e lustrosas na face, verde mate no envés, glabras excepto na base. Flores hermafroditas, corola urceolada, branca tirando de rosa a verdosa; as flores agrúpanse en panículas colgantes situadas ao final das ramas.

Florece en outono ou ao principio do inverno, a polinización é entomógama. O froito é unha baga globosa, verrugosa, pasando de verde, por amarela e escarlata a vermella escura ao final; madura no outono do ano seguinte coincidindo coa nova floración, aparecendo simultaneamente flores do ano e froitos do ano anterior.

Orixinaria do sur de Europa. Habita en matogueiras, bordo de bosques e ladeiras pedregosas de montañas. Espontánea nas zonas cálidas de Galicia (provincia de Ourense e o sur da de Lugo) e nas concas dos ríos.

## Usos 
Utilizada como ornamental, pois é árbore de aspecto elegante pola beleza da súa follaxe, ao que se engaden as flores e os froitos de cor vermella. Os froitos fermentados úsanse para elaborar licores e, en fresco, para aromatizar augardentes e preparar marmelada.

As follas e a cortiza son adstrinxentes e como tal combaten diarreas e a disentería; as follas tamén teñen propiedades antisépticas. A madeira tense utilizado en tornería; tamén arde moi ben mantendo moito tempo a brasa e dando calor; o carbón obtido é moi bo para as forxas.

## Notas 
## Véxase tamén 
### Bibliografía 
* Henrique Niño Ricoi, Carlos Silvar: *Guía das Árbores de Galicia*. Baía Edicións. ISBN 84-89803-75-7. Depósito legal: 1846/01.

### Ligazóns externas 
* Ficha no Real Xardín Botánico  
* Ficha no Xardín Botánico da Universidade de Trás-os-Montes
Nomenclátor de Galicia

[miniatura|Cartel do [O Adro, San Martiño de Lanzós, Vilalba|Adro no concello de Vilalba.]]

O ***Nomenclátor de Galicia*** é un corpus toponímico desenvolvido pola Xunta de Galicia que regula os  topónimos oficiais dos lugares, parroquias e concellos de Galiza. Publicouse en 2003.

## Características 
O nomenclátor está editado pola Comisión de Toponimia da Xunta de Galicia e ten carácter legal canto á denominación das entidades de poboación. Pódese consultar a través de Internet. A súa páxina web ten un buscador *on-line* que permite utilizar expresións regulares na busca de secuencias gráficas, polo que permite, por exemplo, atopar tódolos topónimos rematados cunha secuencia determinada (en *-iz, -obre, -ende* ou *-il*) ou que comecen por unha cadea de texto concreto (por exemplo en *Carball-* ou en *Vila-*).

Malia ser un elemento normalizador e normativizador da toponimia galega, deixa fóra a posibilidade de consultar nel a toponimia galega dos concellos limítrofes á Nacionalidade Histórica de fala galega.

## Historia 
En 1983 promulgouse a Lei de Normalización Lingüística, a cal estabeleceu que os topónimos habían ter como única forma oficial a galega. Posteriormente, fóronse publicando ordes que determinaban os nomes oficiais dos concellos. Finalmente, aprobáronse mediante decreto os nomenclátores das entidades de poboación das provincias de Ourense, Pontevedra, Lugo e A Coruña nos anos 1996, 1998, 2000 e 2003 respectivamente. Para cada provincia saíu do prelo o seu correspondente tomo, recolleitos xa nese 2003 nun único volume: o *Nomenclátor de Galicia*. Nel recompílanse 37.308 topónimos de lugares, máis ca todo Portugal En 2017 o novo nomenclátor estaba previsto para saír dentro dun ano, corrixido e aumentado até os 39.000 núcleos de poboación.

## Notas 
## Véxase tamén 
### Bibliografía 
* 
** 
** 
** 
** 

### Ligazóns externas 
; Toponimia galega
* Buscador no Nomenclátor de Galiza (versión inicial, con máis de 37.300 topónimos)
* Buscador do Proxecto *Toponimia de Galicia* (versión cartográfica con máis de 350.000 topónimos)
Albino

O termo **albino** pódese referir a:

*unha persoa ou animal con **albinismo**;
***Albino**, concello italiano da provincia de Bérgamo;
***Albino**, antropónimo masculino;
****Albino González**, combatente do bando republicano na guerra civil española que estivo cinco anos internado no campo de concentración de Mauthausen;
****Albino Jara**, presidente "de facto" da República de Paraguai en 1911;
****Albino Luciani**, papa da igrexa católica co nome de Xoán Paulo I;
****Albino Núñez Domínguez**, escritor, pedagogo e poeta ourensán.
Accesión

A **accesión** en dereito é un método para adquirir a propiedade de bens a partir doutros bens que xa se teñan en propiedade, xa que o propietario dunha cousa accede á propiedade de todo o que ela produza ou de todo o que se lle incorpore, ben sexa de forma natural ou artificial.
Emiliano

**Marco Emilio Emiliano** (en latín, *Marcus Aemilus Aemilianus)* nado, posiblemente, no 207 ou no 214 e finado en outubro do 253, foi un emperador romano que gobernou só tres meses durante o ano 253. Naceu na illa de Xerba, na daquela provincia Mauritania (actual Tunisia). Pouco se sabe da súa vida. Foi cónsul e gobernador de Panonia e Moesia. Estivo casado con Gaia Cornelia Supera e non se sabe moito máis da súa vida persoal.

## A súa suba ao trono 
[miniatura|esquerda|[Antoniniano co busto de Cornelia Supra, esposa de Emiliano]]
A paz vergoñenta que acordara cos godos o emperador Treboniano Galo non sentou nada ben no seo do exército. O rei Gniva, quen naquel intre mandaba sobre os dous grupos dos godos, ostrogodos e visigodos, tentou de que lle subisen a súa contribución en ouro, esixindo ao gobernador de Moesia o seu pago. Emiliano, alporizado por esta esixencia, polo pago do tributo e a paz acadada polo emperador, alentou ao seu exército a loitar contra Gniva. Invadiu o seu territorio e  venceuno, volvendo os godos máis aló do Danubio, recuperando grandes cantidades de botín e liberando a miles de cidadáns romanos capturados.

Os propios soldados, ao se veren ceibes da humillación á que o tratado de Galo os sometera, nomearon emperador a Emiliano.

O emperador, quen se atopaba en Roma, ao saber deste nomeamento, e, a pesar de que o exército de Emiliano era moi superior, saíu para combatelo, enviando unha mensaxe ao comandante das tropas do Rhin, Valeriano, para que acudise a se xuntar con el para combater esta sublevación. Pero as tropas de Treboniano Galo e Emiliano se atoparon antes, e os lexionarios, ante a superioridade das de Emiliano, mataron o emperador Treboniano Galo e ao seu fillo Hostiliano, para se xuntar coas novas tropas e volver a Roma.

Ao chegar a Roma, o Senado recoñeceu ao novo Emperador. Pero Valeriano, que se puxera en marcha cara a Italia, non recoñeceu este nomeamento, e continuou o seu avance. De novo repetiuse a historia, xa que as tropas de Emiliano, ao ver a superioridade das de Valeriano, matan a Emiliano, rematando o seu reinado en pouco máis de 80 días, polo que poucas cousas se saben do seu goberno.

Valeriano entrou en Roma a finais do 253, sendo recoñecido inmediatamente como novo emperador, xa que ademais era de familia senatorial.

Segundo fontes antigas, Emiliano exerceu o seu breve mandato de forma moderada e mantivo boas relacións co Senado. Os autores antigos xa o consideraban un emperador de transición dende a época dos emperadores soldados. Eutropio coméntao: «Emiliano procede dunha familia sen importancia, o seu reinado foi aínda menos importante e no seu terceiro mes foi asasinado».

## Notas 
;Referencias

## Véxase tamén 
### Bibliografía 
* 
*
Batería (instrumento musical)

En música unha **batería** é un conxunto de instrumentos musicais de percusión, formado por unha serie de tambores e pratos (ou címbalos), que se conforman nunha estrutura estandarizada.
Existen diferentes combinacións para formar unha batería, dependendo máis que nada do estilo musical á que se vai encamiñar. A configuración que actualmente se estila é: unha caixa, un bombo, uns cantos *tom-toms* (sobre tres ou catro), un *hi-hat*, uns cantos pratos (os máis habituais son *crash*, *ride* e *splash*) e outros instrumentos de percusión como caixas chinesas ou *cencerros. Con todo, a combinación dos instrumentos e a súa distribución é unha elección persoal de cada músico e pode cambiar moito dunha batería a outra.

Todos os instrumentos execútaos un só intérprete. Este instrumento, xunto co baixo, conforma a base rítmica da música popular contemporánea.

Tamén se lle chama así ós músicos que tocan este instrumento.

## Historia 
A batería naceu en Nova Orleáns cando as bandas de Dixieland pasaron das rúas ós clubs incorporando, ademais do piano, un conxunto de instrumentos de percusión empregados nas bandas militares (bombo, caixa e pratos) adaptándoos á execución por un único músico. Logo evolucionou coa adición de timbais e outros tipos de pratos.

Hoxe en día tamén existen, ademais das tradicionais baterías acústicas, as baterías electrónicas.
Galería de imaxes do Corgo

**Galería de imaxes** do concello do Corgo na provincia de Lugo.

## O Corgo 

Ficheiro:Casa concello O Corgo, Lugo.JPG|Casa do concello
Ficheiro:Situacion O Corgo.PNG|Mapa coa localización so concello
Ficheiro:Escudo de O Corgo.svg|Escudo oficial
Ficheiro:Rio Miño.Quinte.O Corgo.JPG|Vista parcial do río Miño ó seu paso polo límites finais de Quinte no concello do Corgo.
Ficheiro:Rio Neira.JPG|Vista parcial dunha ponte sobre o río Neira; á esquerda Cerceda (O Corgo) e a dereita xa entra o concello do Páramo.
Ficheiro:Avd. Apolinar Gomez Silva, concello O Corgo, Lugo.JPG|Avd. Apolinar Gómez Silva no Corgo
Ficheiro:Estrada N-VI O Corgo, Lugo.JPG|Estrada N-VI no concello do Corgo
Ficheiro:Placa altimétrica Casa concello O Corgo, Lugo.JPG|Placa altimétrica
Ficheiro:Relevo do Corgo. Séc I dC. O Corgo. Museo Provincial de Lugo.jpg|Relevo do Corgo. Séc I dC. Museo Provincial de Lugo

## Parroquias 
### Adai 

Ficheiro:Fachada principal del Pazo de Adai.jpg|Pazo de Adai

## Véxase tamén 
### Outros artigos 
*Galería de imaxes de Galicia
*Galería de imaxes da comarca de Lugo
*Lugares do Corgo
*Eleccións municipais no Corgo
Batería

**Batería** pode referirse a:
* Batería, instrumento musical de percusión, como tamén a persoa que a toca, tamén chamado batería.
* Batería, conxunto de pezas de artillaría
* Batería, sistema eléctrico baseado en pilas ou acumuladores
* Batería, fortificación militar
M25

*M25 (rifle)
*M25 (autoestrada do Reino Unido)
*M25 (autoestrada dos Estados Unidos)
*M25 (autoestrada de Rusia)
M25 (autoestrada do Reino Unido)

A **M25** é a autoestrada de circunvalación de Londres, Gran Bretaña. Construída entre 1975 e 1986, na maior parte do seu percorrido, 188&nbsp;km, ten seis carrís, tres a cada lado, e con 193.000 automóbiles ó día (2003) é a vía de maior circulación do Reino Unido
[miniatura|dereita|225 px|M25 preto do [aeroporto de Heathrow]]
T-60

O **T-60** foi un carro de combate lixeiro producido pola Unión Soviética entre 1941 e 1942, período no que saíu da fábrica un total de 6.292 unidades. Tiña capacidade para albergar unha tripulación de dous homes, 4,1 m de longo e 2,3 m de largo e unha altura de 1,75 m; o seu peso era de 5,8 toneladas.

## Deseño 
Ao equipo de deseño de Nicholas Astrov na Factoría de Moscova Nº 37 asignóuselle a tarefa de deseñar carros de combate de exploración anfibios e non-anfibios en 1938. O equipo produciu os prototipos T-30A e T-30B. O primeiro sería fabricado como o carro anfibio T-40 a partir de 1940, e tamén levaría á versión T-40S, o prototipo dun carro máis pesado que foi considerado demasiado complexo para fabricar. O prototipo T-30B, que compartía o chasis do T-40 pero que era de construción máis sinxela e con blindaxe máis pesada, foi aceptado como o carro de exploración T-60, e comezou a producirse en xullo de 1941, xusto despois da invasión alemá.

Aínda que ao principio se pensou en equipar unha metralladora de 12,7&nbsp;mm como a do T-40, o armamento foi posteriormente mellorado e instalouse o canón de 20&nbsp;mm TNSh, unha versión para carros do ShVAK, tras o asesoramento do Comisario do pobo para a industria de carros de combate, Vyacheslav Malyshev. Esta arma podía penetrar 15&nbsp;mm de blindaxe perpendicular a unha distancia de 500 metros, o cal non era axeitado contra os novos blindados alemáns, polo que en 1942 intentou rearmarse o T-60 co canón de 37&nbsp;mm, pero a idea foi abandonada debido á escaseza de munición de 37&nbsp;mm que había na Unión Soviética. Por este motivo iniciouse un novo proxecto para equipar o canón estándar de carros de 45&nbsp;mm nunha torreta modificada. Iso fíxose imposible, e unha nova torreta deseñouse e probouse con éxito no verán de 1942. A nova torreta tiña o canón movido cara ao seu lado dereito para que o compartimento da tripulación fose máis grande, e engadíuselle unha metralladora coaxial. O proxecto rematou cando Stavka elixiu o T-70 como novo carro lixeiro estándar.

O T-60 foi tamén usado no deseño do carro de combate antiaéreo experimental T-90.
Accidente

Un **accidente** é calquera suceso casual que produce danos materiais ou persoais. 
* Accidente de tráfico
** Accidente aéreo
** Accidente marítimo
** Accidente ferroviario
* Accidente laboral

Tamén pode designar un proceso patolóxico denominado accidente cerebrovascular e outros conceptos que non implican dano ningún, como:
* Accidente gramatical
* Accidente xeográfico

## Nota
Véxase tamén a categoría Accidentes
Aldo

**Aldo** é un nome propio masculino italiano. Procede do longobardo *ald* (vello). 

En xaneiro de 2023 existían 58 varóns en Galicia co nome Aldo, cunha media de idade de 34,7 anos.

## Personaxes
*Santo Aldo, eremita
*Aldo Moro, político italiano

## Notas
Costa Ártabra

A **Costa Ártabra** é un espazo natural declarado zona especial de conservación (ZEC) que abrangue 7545 ha. dos concellos de Cariño, Cedeira, Ferrol, Narón, Valdoviño, Ortigueira, Ares e Mugardos. A costa caracterízase polos seus cantís caendo sobre o mar coa presenza de lagoas de gran valor para as aves, como a lagoa de Doniños ou a de Valdoviño.

É unha zona de especial protección de aves. As zonas húmidas da lagoa e areal de Valdoviño son zonas húmidas Ramsar e protexidas.

## Galería de imaxes 

Ficheiro:Costa Ártabra...un bello atardecer.JPG|Solpor.
Ficheiro:San Andrés de Teixido (vista).jpg|Santo André de Teixido.
Ficheiro:Costa de Ferrolterra (Valdoviño).jpg|Cantís en Valdoviño.

## Notas 
## Véxase tamén 
### Outros artigos 
*Arco Ártabro
Gonzalo Adrio

**Gonzalo Adrio Barreiro**, nado en Pontevedra o 1 de outubro de 1919 e finado na mesma cidade o 1 de xaneiro de 2018, foi un avogado e político galego.

## Traxectoria 
[dereita|miniatura|Lápida no [Cemiterio de Santo Amaro de Pontevedra.]]
Fillo de José Adrio Mañá e irmán de Francisco e de José Adrio Barreiro, licenciouse en Dereito na Universidade de Santiago de Compostela. Dedicou a súa vida ao exercicio da avogacía e ao estudo do Dereito Civil Galego. Ingresou na Academia Galega de Xurisprudencia e Lexislación en 1970. Foi presidente do Partido Socialista Popular de Galicia, tras ingresar no Partido dos Socialistas de Galicia foi parlamentario autonómico entre 1985 e 1989, encabezou a lista do PSdeG ó concello de Pontevedra en 1987. No ano 2004 editou un libro de memorias, *Sin odio, sin rencor, pero el recuerdo vivo* (Ediciós do Castro). Especialista na memoria histórica e na recuperación dos falecidos durante a guerra e a represión franquista.

## Obras 
* *Sin odio, sin rencor, pero el recuerdo vivo*, 2004.
* *La vida municipal en la II República española. Examen de los municipios en la provincia de Pontevedra en ese período (1931-1936)*, 2008.

## Recoñecementos 
En 2003 recibiu o premio honorífico Cidade de Pontevedra outorgado polo Concello "pola súa traxectoria vital na loita pola recuperación da memoria histórica, exemplo de honestidade e entrega comprometida co noso tempo e coa nosa terra, no que se personalizan os valores democráticos e de solidariedade". En 2011 o goberno de España concedeulle a Medalla ao Mérito do Traballo.

## Vida persoal 
Casou con Aurora Taracido Fraga (1921-2014), filla de Arturo Taracido, e tiveron cinco fillas: Beatriz, Aurora, María Margarita, Matilde e Susana Adrio Taracido.

## Notas 
## Véxase tamén 
### Bibliografía 
* *Dicionario biográfico de Galicia*, Ir Indo Edicións, 2010-2011, Vigo.
### Ligazóns externas 
* Fundación Pablo Iglesias
Estrela da Mañá

**Vóóhéhéve**, máis coñecido como **Estrela da Mañá** (tradución do inglés *Morning Star*), nado c. 1810 nalgún lugar do val do río Rosebud, Montana, e finado en 1883, foi un gran xefe dos cheyenne do norte durante o século XIX. Fíxose notar pola súa activa resistencia á colonización do Oeste e contra o Goberno Federal dos Estados Unidos de América. É debido á coraxe e determinación de Estrela da Mañá e outros líderes cheyennes que os cheyennes do norte aínda posúen terras no seu territorio tradicional (hoxe en día Montana).

## Nome 
O seu nome en lingua cheyenne era **Vóóhéhéve**, pronunciado [voː.hɪ.hɪv], que significa **Estrela da Mañá** (en inglés: *Morning Star*). co significado de **Coitelo Desafiado** (en inglés: *Dull Knife*).
miniatura|esquerda|Coiote Pequeno e Estrela da Maña.
## Traxectoria 
En 1868, Estrela da Mañá representou á súa tribo na sinatura do Tratado de Fort Laramie.

Posteriormente, aliouse cos lakota e outras tribos contra os Estados Unidos na gran guerra síux de 1876, que levou á derrota do xeneral Custer na Batalla de Little Bighorn en 1876. Logo da batalla os indios dispersáronse, e os cheyennes dividíronse en dous grupos, descoñecéndose durante moito tempo a situación do campamento de Estrela da Mañá, que estaba entón nas Montañas Bighorn. Cando finalmente foi atopado, o 25 de novembro de 1876, os soldados americanos ao mando de Ranald S. Mackenzie destruírono por completo. A maioría deles foron trasladados ao Territorio Indio de Oklahoma.

Por mor das febles poboacións de bisontes no sur, e incapacitados para cazar, a tribo padeceu fame e doenzas. A situación durou un ano, até setembro de 1878, cando Estrela da Mañá comezou a levar á tribo de volta ao norte, cara ás súas terras natais en Montana.

## Legado 
Un ano logo da súa morte, o 26 de marzo de 1884, o Goberno dos Estados Unidos de América estabeleceu de xeito oficial unha parte do territorio de Montana, a Reserva india dos Cheyennes do Norte, como fogar dos cheyennes do norte.

## Notas 
## Véxase tamén 
### Bibliografía 
* 
* 
* 
* 
* 

### Outros artigos 
* Coiote Pequeno
Acción Ciudadana Liberal

**Acción Ciudadana Liberal** (ACL) foi un partido político español de centro activo no tempo da transición á democracia. Xurdiu en 1978 e estaba dirixido por José María de Areilza que fora ministro de asuntos exteriores (1975-1976). Nas eleccións xerais de 1979 foi parte de Coalición Democrática e Areilza foi elixido deputado por Madrid, pouco despois a ACL integrouse en Alianza Popular.
Fernando Abril Martorell

**Fernando Abril Martorell**, nado en Valencia o 31 de agosto de 1936 e finado en Madrid o 16 de febreiro de 1998, foi un político e executivo español.

## Traxectoria 
Estudou Enxeñería Eléctrica e Ciencias Políticas en Madrid. En 1969 foi nomeado presidente da Deputación Provincial de Segovia. Foi director técnico do FORPPA (1971-1972), director xeral de Produción Agraria (1972-1974).

### Carreira política 
e procurador en Cortes de 1967 a 1971 e de 1971 a 1977.

Home de confianza de Adolfo Suárez, ó acceder á Presidencia de Goberno nomeouno Ministro de Agricultura (1976-1977). Senador por designación real (1977-1979), foi un dos fundadores da UCD, forza pola que foi elixido deputado por Valencia (1979-1982) e presidente rexional da UCD de Valencia. 

Foi Vicepresidente Terceiro do Goberno (1977-1978), Ministro de Economía (1978-1979) e Vicepresidente Segundo do Goberno (1978-1980). 

Participou nos traballos de elaboración do estatuto de autonomía valenciano e unha vez aprobado, a partir de 1982, deixou a política e dedicouse ó mundo empresarial. 

### Carreira empresarial 
Foi presidente da Unión Naval de Levante dende 1983 a 1998; vicepresidente do Banco Central e, posteriormente, do Banco Central Hispano (1991). 

Foi autor, en 1993, do Informe Abril que lle encargou Felipe González para avaliar o sistema sanitario español.

Morreu en Madrid dun cancro de pulmón.

## Notas 
## Véxase tamén 
### Ligazóns externas 
* [Ficha](https://www.congreso.es/gl/web/guest/historico-diputados?p_p_id=historicodiputados&p_p_lifecycle=0&p_p_state=normal&p_p_mode=view&_historicodiputados_mvcRenderCommandName=indiceDiputado&_historicodiputados_ndip=(490)) no Congreso.
Abutilon

miniatura|dereita|*Abutilon palmeri*
**Abutilon** é un gran xénero de plantas dicotiledóneas orixinarias de rexións tropicais e subtropicais húmidas da familia Malvaceae, agrupa a 576 especies diferentes, mais destas só 220 son aceptadas.

## Especies seleccionadas 
;Híbridos
miniatura|200px| Abutilon Patricia.

* *Abutilon x hybridum* ("lanterna china")
* *Abutilon x milleri* (*A. megapotamicum* x *A. pictum*).
* *Abutilon x suntense* (*A. ochsenii* x *A. vitifolium*).

## Notas
Tubo de escape

O **tubo de escape** é un tubo utilizado en motores para eliminar os gases orixinados pola combustión. Nun motor de explosión os gases queimados recóllense no colector que os encamiña cara aos silenciadores, para reducir o ruído do motor, e logo cara á saída, isto é o tubo de escape.
miniatura|dereita|250px|Tubo de escape.
Oseira, San Cristovo de Cea

**Santa María a Real de Oseira** é unha parroquia do concello de San Cristovo de Cea na comarca do Carballiño, na provincia de Ourense. 

Segundo o Instituto Galego de Estatística, en 2024 tiña 252 habitantes (139 homes e 113 mulleres), o que supón unha diminución con respecto a 2011, cando tiña 389 habitantes.

## Xeografía 
É a parroquia máis extensa do municipio de San Cristovo de Cea, ocupa aproximadamente un cuarto da totalidade do concello. Nela sitúase o mosteiro de Santa María de Oseira, noutrora centro neurálxico da comarca do Carballiño.

## Cultura 
### Toponimia 
**Oseira** (do latín *ossum*, "lugar onde hai osos"), o nome provén de "ursaria", terra onde habitan osos, pois era frecuente poder ver este tipo de animais pola zona. En galego antigo escrito coma Osseira (*Osseyra*), posteriormente ás veces castelanizado coma *Osera* ou *Ossera*.

## Festas 
Celébrase o 15 de agosto a festa en honor a Santa María a Real de Oseira. Aínda que a festa laica se fai o domingo que segue ó día 15.

## Galería de imaxes 

Ficheiro:Cruceiro en Oseira, San Cristovo de Cea.JPG|Cruceiro.
Ficheiro:Aspera_Horreo.jpg|Hórreo en madeira.
Ficheiro:Oseira, San Cristovo de Cea, Galicia (Spain).jpg
Ficheiro:Vilarello, Oseira.jpg|Vilarello

## Lugares e parroquias 
### Lugares de Oseira 
### Parroquias de San Cristovo de Cea 
## Notas 
## Véxase tamén 
### Outros artigos 
* Lugares de San Cristovo de Cea
Día Nacional de Galicia

miniatura|Manifestación a prol da autodeterminación no día de Galicia de 2005.
O **Día Nacional de Galicia**, coñecido tamén como *Día da Patria Galega*, *Día Nacional da Galiza*, *Día da Galiza*, *Día de Galicia* ou *Día da Patria*, é a festa oficial do país galego, segundo decreto da Xunta de Galicia publicado no DOG do 1 de xaneiro de 1979. Celébrase o día 25 de xullo, día da festividade do apóstolo Santiago o Maior.
[miniatura|*[Faro de Vigo* do 24/7/1927. *Alegoría* de Camilo Díaz no Día de Galicia.]]
## Historia e características 
### Orixes 
[miniatura|275px|Deputados galegos o [25 de xullo de 1931. Entre outros: Suarez Picallo, Rodríguez Cadarso, Castelao, Nóvoa Santos, Villar Ponte e Otero Pedrayo.]]
As orixes desta celebración remóntanse a novembro de 1919, cando se celebrou en Santiago de Compostela a II Asemblea Nazonalista das Irmandades da Fala, que acordan celebrar o *Día Nacional de Galicia* o 25 de xullo do ano seguinte, impoñéndose ás teses defendidas por Antón Villar Ponte para celebralo o 17 de decembro, considerado daquela o aniversario da decapitación do mariscal Pardo de Cela en Mondoñedo.

### Ditadura de Primo de Rivera 
En 1924 o ditador Miguel Primo de Rivera foi designado delegado rexio na ofrenda ao apóstolo, ao que levou a algúns grupos a propor o cambio de día de Galicia ao 17 de decembro, data do axustizamento do mariscal Pardo de Cela. A discusión aínda perduraba en 1930 cando a fin da ditadura permitiu de novo a celebración de actos galeguistas, como o mitin no teatro García Barbón de Vigo o 25 de xullo dese mesmo ano.

### Primeiros anos da ditadura franquista 
Durante a ditadura franquista, as sociedades galegas da emigración continuaron esta convocatoria, e en Galiza o galeguismo concentrouse ó redor da tradicional misa por Rosalía de Castro na igrexa de San Domingos de Bonaval. Amais, durante esta época o día institucionalizouse como festa oficial en toda España, baixo o nome de *Día do Patrón de España*, cun marcado carácter relixioso, aínda que trala transición deixou de ser oficial en todo o país. Asemade, seguían as conmemoracións no exilio, como a lectura do discurso *Alba de Groria* de Castelao, pronunciado en Buenos Aires en 1948. e realízase unha ofrenda a Rosalía de Castro no Panteón de Galegos Ilustres.

Os diferentes partidos nacionalistas de Galiza convocan manifestacións para ese día, baixo a denominación de *Día da Patria*, nas cales fan reflexións no tocante á situación política galega. O PSdeG realiza unha ofrenda floral no monumento a Castelao en Rianxo.

## Notas 
## Véxase tamén 
### Outros artigos 
* Mitin das arengas

### Ligazóns externas 
* Decreto do DOG Nº 1 do 1 de xaneiro de 1979 polo que se estabelece como Dia Nacional de Galicia o 25 de xullo de cada ano.
* Páxina do 25 de xullo
* *25 olladas para o Día Nacional de Galicia*, *Praza Pública*, 25 de xullo de 2018.
* *Así naceu o Día da Patria Galega* , *Sermos Galiza*, 10 de novembro de 2019.
Cadros de xogadores actuais dos equipos NBA

Esta é unha **lista dos cadros de xogadores actuais dos equipos da NBA**.

## Conferencia Leste 
### División Atlántico 
#### Boston Celtics 
#### Brooklyn Nets 
#### New York Knicks 
#### Philadelphia 76ers 
#### Toronto Raptors 
### División Central 
#### Chicago Bulls 
#### Cleveland Cavaliers 
#### Detroit Pistons 
#### Indiana Pacers 
#### Milwaukee Bucks 
### División Sueste 
#### Atlanta Hawks 
#### Charlotte Hornets 
#### Miami Heat 
#### Orlando Magic 
#### Washington Wizards 
## Conferencia Oeste 
### División Suroeste 
#### Dallas Mavericks 
#### Houston Rockets 
#### Memphis Grizzlies 
#### New Orleans Pelicans 
#### San Antonio Spurs 
### División Noroeste 
#### Denver Nuggets 
#### Minnesota Timberwolves 
#### Oklahoma City Thunder 
#### Portland Trail Blazers 
#### Utah Jazz 
### División Pacífico 
#### Golden State Warriors 
#### Los Angeles Clippers 
#### Los Angeles Lakers 
#### Phoenix Suns 
#### Sacramento Kings
Isca

* Isca (vexetal). Material de combustión.
* Isca (organización política xuvenil). Organización política xuvenil nacionalista, integrada en Galiza Nova.
Isca (política)

**Isca!** é o nome dunha organización política xuvenil de ideoloxía nacionalista independentista e de esquerda anticapitalista.
miniatura|Pancarta de Isca! en 2009.

## Organización 
Constituída o 16 de xullo de 2006 en Santiago de Compostela, en Isca! participa un grupo de militantes escindidos da UMG en xaneiro de 2006, conxuntamente con outros sectores críticos de esquerda dentro de Galiza Nova, a organización xuvenil do BNG e militantes do movemento estudantil nacionalista. A súa primeira aparición pública tivo lugar o 25 de xullo de 2006, día da Patria, na manifestación convocada polo BNG.

Isca! articúlase como organización xuvenil, primeiro do Movemento Galego ao Socialismo, partido comunista e independentista integrado no BNG, e actualmente do Movemento Arredista, organización política parte do BNG de carácter independentista, socialista e feminista.

En decembro de 2024, aceptouse nun congreso nacional extraoirdinario deixaren de funcionar como organización independente, afondando na unidade orgánica co Movemento Arredista.

## Obxectivos e actividades 
Isca defínese como unha "organización xuvenil asemblear e democrática" que "aspira a unir a mocidade revolucionaria galega na loita pola independencia nacional e a superación do capitalismo, pola construción do socialismo e o comunismo". En base a estes obxectivos, leva a cabo diversas actividades de propaganda, formación ou mobilización. Entre as súas liñas de traballo están a defensa do emprego digno na propia terra, a posta por un ensino público, galego e de calidade, o combate ao machismo e o patriarcado, a defensa da lingua e cultura e o pobo galegos ou a solidariedade con outros pobos en loita, como Palestina, Venezuela ou Cuba.

## Traballo nos movementos sociais 
Ademais das campañas propias e do traballo no seo do BNG, a militancia de Isca! dinamiza e participa en colectivos sociais como a Confederación Intersindical Galega así como, ata a súa disolución no ano 2016, na Liga Estudantil Galega, organización que contribuíu a fundar. Igualmente, participa do movemento feminista e ecoloxista, no asociacionismo cultural e nos locais sociais nacionalistas.

## Notas 
## Véxase tamén 
### Ligazóns externas 
* Páxina web de ISCA!
Lista de presidentes de Navarra

## Lista de Presidentes de Navarra 
*Jaime Ignacio del Burgo Tajadura (1979 - 1980 e 1984).
*Juan Manuel Arza Muñazuri (1980 - 1984).
*Gabriel Urralburu Tainta (1984- 1991).
*Juan Cruz Alli Aranguren (1991- 1995).
*Javier Otano Cid (1995 - 1996).
*Miguel Sanz Sesma (1996 - actualidade).
Lista de primeiros ministros de Belarús

O **primeiro ministro de Belarús** (en ) é o xefe de goberno de Belarús. Esta é a lista de primeiros ministros de Belarús, dende 1918 ata hoxe.

## República Popular Belarusa (1918-1991) 
## Óblast Occidental (1917-1918) 
## República Socialista Soviética de Belarús (1919-1991)
## República de Belarús (1991 ata o presente) 
### Primeiros ministros 
## Notas 
## Véxase tamén 
### Outros artigos 
* Primeiro ministro de Belarús
* Presidente de Belarús
Jason Cropper

**Jason Cropper**, nado o 27 de xuño de 1971 en Oakland (California), é un músico estadounidense. É coñecido por ser un dos membros orixinais e guitarrista na banda de rock Weezer. Cropper deixou Weezer durante a gravación do seu primeiro álbum en 1993.
Brian Bell

**Brian Bell**, nado en Knoxville (Tennessee) o 9 de decembro de 1968, é un músico estadounidense. En 2010 era o guitarrista rítmico da banda de rock Weezer, á que se uniu en 1993. Tamén ten a súa propia banda, The Space Twins, e un novo proxecto chamado The Relationship.

## Traxectoria 
Bell naceu en Tennessee, fillo dunha directora dunha escola e un mestre de xeografía. Tomou a súa primeira clase de guitarra con Ben Bolt, un guitarrista relativamente recoñecido. Despois da secundaria Bell trasladouse a Hollywood (California), onde entrou na banda G.I.T. En 1991 converteuse en membro de Carnival Art, banda que editou dous discos e un EP estando Bell na agrupación.

Uniuse a Weezer en 1993, durante a gravación de *The Blue Album*, substituíndo a Jason Cropper, quen abandonou a banda debido a conflitos con Rivers Cuomo.
Lista de presidentes de Ucraína

O 5 de xullo de 1991, o goberno da RSS de Ucraína aprobou unha lei establecendo o posto do Presidente da *RSS de Ucraína*. O título foi cambiado ó de '*Presidente de *Ucraína'''* trala proclamación de independencia (24 de agosto de 1991). As primeiras eleccións para a presidencia foron o 1 de decembro de 1991.

## Presidentes de Ucraína
*Leonid Kravchuk (5 de decembro de 1991 - 19 de xullo de 1994)
*Leonid Kuchma (19 de xullo de 1994 - 23 de xaneiro do 2005)
*Viktor Yushchenko (23 de xaneiro de 2005 - 25 de febreiro de 2010)
*Viktor Yanukovych (25 de febreiro de 2010 – 22 de febreiro de 2014)
*Oleksandr Turchynov (23 de febreiro de 2014 – 7 de xuño de 2014, *en funcións'')
*Petro Poroshenko (7 de xuño de 2014 - 20 de maio de 2019)
*Volodymyr Zelenskyi (dende o 20 de maio de 2019)
Batalla de Adrianópole

Dáselle o nome de **Batalla de Adrianópole** a diversos enfrontamentos ocorridos ao longo da Historia nas proximidades da antiga Adrianópole (Tracia), hoxe Edirne (Turquía europea).

***Batalla de Adrianópole (323)**, Constantino I o Grande imponse a Licinio e reunifica o Imperio Romano
***Batalla de Adrianópole (378)**, a máis famosa, na que os visigodos destruíron o exército do Imperio Romano de Oriente;
***Batalla de Adrianópole (718)**, enfrontamento das guerras entre búlgaros e bizantinos;
***Batalla de Adrianópole (813)**, outra batalla entre búlgaros e bizantinos;
***Batalla de Adrianópole (914)**, os búlgaros de Simeón o Grande toman a cidade aos bizantinos.
***Batalla de Adrianópole (972)**, bizantinos contra invasores eslavos procedentes de Rusia;
***Batalla de Adrianópole (1094)**, Aleixo I Comneno derrotou ao usurpador Constantino Dióxenes a aos seus aliados cumanos.
***Batalla de Adrianópole (1205)**, batalla da Cuarta cruzada;
***Batalla de Adrianópole (1254)**, nova batalla entre bizantinos e búlgaros;
***Batalla de Adrianópole (1355)**, vitoria bizantina sobre os invasores serbios.
***Batalla de Adrianópole (1365)**, asedio e toma da cidade polos turcos otománs;
***Batalla de Adrianópole (1829)**, asedio e toma da cidade polos rusos.
***Batalla de Adrianópole (1913)**, batalla da Primeira guerra balcánica.

## Véxase tamén 
* Edirne (en latín, Adrianópole)
* Batalla de Tzirallum, batalla do 313, no que Licinio derrotou a Maximino Daia durante a guerra civil romana.
Alianza Libre Europea

A **Alianza Libre Europea**, **ALE** (**EFA** en inglés), é un  partido político europeo que agrupa diversos partidos de ámbito nacional e rexional que buscan a independencia política, ou algunha forma de devolución ou autonomía para o seu país ou rexión.

Segundo a carta da Alianza Libre Europea, os obxectivos que persegue a ALE son: a defensa do dereito ao autogoberno e á autodeterminación dos pobos, a busca dunha maior unidade europea, a mellora da representación das rexións e nacións sen estado nos organismos europeos, unha maior democratización da Unión Europea, a defensa do medioambiente, a promoción das linguas minorizadas, a defensa de políticas sociais progresistas e solidarias que aseguren unha distribución xusta da riqueza, a promoción da igualdade de xénero e a erradicación da homofobia e a transfobia. Nesta declaración a ALE adopta como principio básico o federalismo, entendido este como a defensa de que a toma das decisións políticas se debe dar á escala o máis local posible. A esta alianza vanse sumar progresivamente distintos partidos políticos e coalicións a medida que se vai producindo a ampliación da Unión Europea.

O Bloque Nacionalista Galego, única formación política galega que forma parte da Alianza, entrará nela como membro observador en 1994 e tornarase membro de pleno dereito no ano 2000.

A ALE conta coa súa propia organización xuvenil, as Xuventudes da Alianza Libre Europea (EFA-Youth), integrada polas distintas organizacións xuvenís dos partidos membros. Así como cunha fundación propia, a Fundación Coppieters, encargada de realizar estudos e actividades de divulgación do pensamento e valores da ALE.

## Representación nas institucións europeas 
### Eurodeputados na lexislatura 2024-2027 
Tras as eleccións europeas celebradas en 2024, a ALE ten 8 europarlamentarios que se atopan integrados nun grupo parlamentario común cos verdes no Parlamento Europeo: Alianza Libre Europea - Os Verdes. Estes son:

* Diana Riba, Esquerra Republicana de Catalunya, Cataluña.
* Ana Miranda, Bloque Nacionalista Galego, Galicia.
* Vicent Marzà, Més Compromís, País Valenciano.
* Pernando Barrena, EH Bildu, País Vasco.
* Manuela Ripa, Partido Ecolóxico-Democrático, Alemaña.
* Johan Van Overtveldt, Nova Alianza Flamenga, Flandres.
* Assita Kanko, Nova Alianza Flamenga, Flandres.
* Kris Van Dijck, Nova Alianza Flamenga, Flandres.

### Historia electoral 
## Partidos membros 
## Notas 
## Véxase tamén 
### Ligazóns externas 
* Páxina web da Alianza Libre Europea
* Páxina web das Xuventudes da ALE
* Paxina web da Fundación Coppieters
Cheap Trick

**Cheap Trick** é unha banda estadounidense de rock and roll procedente de Rockford, Illinois, que gañou popularidade a finais dos anos 70. Os membros da banda son Rick Nielsen (guitarra e voz), Bun E. Carlos (batería), Robin Zander (guitarra e voz), e Tom Petersson (baixo).

## Discografía
Matt Sharp

**Matt Sharp**, nado o 22 de setembro de 1969 en Bangkok, Tailandia, é o baixista orixinal da banda de rock Weezer. Abandonou o grupo a principios do ano 1998 e actualmente ten a súa propia banda, The Rentals.
Quilómetro cúbico

O **quilómetro cúbico** (**km3**) é unha unidade de volume, derivada do Sistema Internacional de Unidades. Correspóndese co volume dun cubo dun quilómetro de lado.

Equivale 1 000 000 000 de metros cúbicos (m3), ou a 1 000 000 decámetros cúbicos (dam3), ou a 1 000 hectómetros cúbicos (hm3).
División Atlántico da NBA

A **División Atlántico** é unha división da Conferencia Leste da NBA. Os Celtics, Nets, Knicks, e 76ers xa estaban entre os sete equipos da Atlántico antes do acordo que trouxo ós Raptors e mandou a Heat, Magic e Wizards á nova División Sueste. As divisións actuais existen dende o comezo da tempada 2004-2005.

## Equipos 
## Antigos equipos da División Atlántico
*Buffalo Braves
*Charlotte Hornets
*Miami Heat
*Orlando Magic
*Washington Wizards

## Campións da División Atlántico
División Central da NBA

A **División Central** é unha das tres divisións da Conferencia Leste da National Basketball Association (NBA). Cinco equipos forman parte desta división: os Chicago Bulls, os Cleveland Cavaliers, os Detroit Pistons, os Indiana Pacers e os Milwaukee Bucks. Todos eles, agás os Cavaliers, son antigos equipos da División Medio-Oeste.

## Equipos 
### Antigos equipos 
*Atlanta Hawks
*Cincinnati Royals
*Houston Rockets
*New Orleans Hornets
*New Orleans Jazz
*Orlando Magic
*San Antonio Spurs
*Toronto Raptors
*Washington Bullets

## Campións da división
División Sueste da NBA

A **División Sueste** é unha división da Conferencia Leste da National Basketball Association (NBA). Está formada por cinco equipos os Atlanta Hawks, os Charlotte Hornets (antes Charlotte Bobcats), os Miami Heat, os Orlando Magic e os Washington Wizards.

A división foi creada ó comezo da tempada 2004-05, cando a liga aumentou o número de equipo de 29 a 30 coa chegada dos Charlotte Bobcats, e quedou con tres divisións en cada conferencia. A División Sueste comezou cos Hawks, os Bobcats, os Heat, os Magic e os Wizards. Os Hawks chegaron da División Central, mentres que os Heat, os Magic e os Wizards uníronse dende a División Atlántico.

## Equipos 
## Campións da división 
### Títulos por equipo 
## Notas
Nefroloxía

**Nefroloxía** é unha especialidade da medicina interna que se ocupa do estudo da estrutura e da función renal.

Son funcións renais a formación da urina, a eritropoese, o control da tensión arterial.

Entre as doenzas máis habituais están a síndrome nefrítica aguda, síndrome nefrótica, tubulopatías, hipertensión arterial, litíase, insuficiencia renal aguda ou insuficiencia renal crónica.

## Notas
Accipítridos

miniatura|dereita|*Pernis apivorus*.
Os **accipítridos** (***Accipitridae***) é unha das dúas principais familias falconiformes. Inclúe moitas aves coñecidas como a aguia, o miñato ou o voitre, en total 231 especies clasificadas en 65 xéneros.

## En Galicia 
Das decenas de especies desta familia, en Galicia viven 15 especies.

## Notas
Alda (nome)

**Alda** é un nome propio feminino galego. Esta forma escrita tamén é común co castelán, co catalán, co inglés, co italiano e co portugués. A súa orixe pode ser o xermánico *ald* ‘vello’, procedente da raíz alds ‘tempo’.

## Alda noutras linguas 
* Castelán: Alda
* Catalán: Alda
* Francés: Aude
* Inglés: Alda
* Italiano: Alda
* Portugués: Alda

## Personaxes 
Alda é a prometida de Roldán, o heroe carolinxio.
* Alda Merini, poetisa italiana

## Notas 
## Véxase tamén 
### Outros artigos 
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega
Alda

**Alda** pódese referir a:
*Alda (nome), nome de muller.
*Alda, Nebraska, lugar de Nebraska.
*Alda (automóbil), automóbil francés.
*Alan Alda, actor norteamericano
División Pacífico da NBA

A **División Pacífico** é unha división da Conferencia Oeste da NBA. Os cinco equipos actuais levan na división xa antes de que os Blazers e os Sonics foran movidos á nova División Noroeste. As divisións actuais existen dende o inicio da tempada 2004-2005. Os Phoenix Suns son os posuidores do título dende precisamente esa tempada.

## Equipos da División Pacífico 
## Antigos equipos da División Pacífico 
* Houston Rockets
* Portland Trail Blazers
* Seattle Supersonics

## Campións da División Pacífico
Lagoa e areal de Valdoviño

A **lagoa e areal de Valdoviño** é un espazo natural galego declarado como zona húmida protexida e que ocupa 490 ha da lagoa da Frouxeira e a praia da Frouxeira, Valdoviño.

Esta zona húmida forma parte da zona especial de conservación (ZEC) "Costa Ártabra" e da zona de especial protección para as aves (ZEPA) da "Costa de Ferrolterra - Valdoviño". É ademais unha das zonas húmidas galegas incluídas na *Lista das zonas húmidas de importancia internacional*, da Convención de Ramsar..

## Notas
División Suroeste da NBA

A **División Suroeste** é unha división da Conferencia Oeste da NBA. Os Mavericks, Rockets, Grizzlies, Spurs chegaron da defunta División Medio-Oeste e os Hornets viñeron da División Central da Conferencia Leste. As divisións actuais existen dende o inicio da tempada 2004-2005, e precisamente dende esa tempada os posuidores do título son os San Antonio Spurs.

## Equipos da División Suroeste 
* Dallas Mavericks
* Houston Rockets
* Memphis Grizzlies
* New Orleans Hornets
* San Antonio Spurs

## Campións da División Suroeste 
## Títulos
César Aja

**César Aja Mariño**, nado en Viveiro o 7 de xaneiro de 1951, é un profesor, empresario e político galego do PPdeG.

## Traxectoria 
É licenciado en bioloxía, profesor e director de Formación Profesional no IES Perdouro de Burela. Militante do PPdeG, foi alcalde de Viveiro (1983-2003), deputado no parlamento español (1986-1993), senador (1993-2008) e deputado provincial dende 2003. Logo foi concelleiro en Viveiro. Dirixiu en Galicia a empresa Tragsa até outubro de 2014, cando foi substituído por Ángel Currás Fernández. Foi tamén Conselleiro de Educación da Embaixada de España en Bulgaria (2014-2019). É cónsul honorario de Bulgaria en Galicia. No mundo económico foi un dos fundadores da planta de rodaballo Insuña en Xove, vendida posteriormente ó grupo Pescanova. 

## Notas 
## Véxase tamén 
### Bibliografía 
*
### Outros artigos 
* Eleccións municipais en Viveiro
* Lista de deputados galegos no Congreso desde a Transición
* Lista de senadores galegos desde a Transición

### Ligazóns externas 
* Ficha no Congreso dos Deputados
* Ficha no Senado
División Medio-Oeste da NBA

A **División Medio-Oeste** foi unha división da Conferencia Oeste da NBA creada ó inicio da tempada 1970-1971, e existiu ata a entrada dos Charlotte Bobcats na tempada 2004-2005. Nesa tempada, a NBA decidiu reasignar os equipos, e a división dividiuse no que agora son as divisións Noroeste e Suroeste. Os últimos campións desta división foron os Minnesota Timberwolves na tempada 2003-2004.

## Equipos da última tempada da División Medio-Oeste 
* Dallas Mavericks
* Denver Nuggets
* Houston Rockets
* Memphis Grizzlies
* Minnesota Timberwolves
* San Antonio Spurs
* Utah Jazz

## Antigos equipos da División Medio-Oeste 
* Chicago Bulls
* Detroit Pistons
* Indiana Pacers
* Kansas City Kings
* Milwaukee Bucks
* Phoenix Suns

## Campións da División Medio-Oeste 
* 1971: Milwaukee Bucks
* 1972: Milwaukee Bucks
* 1973: Milwaukee Bucks
* 1974: Milwaukee Bucks
* 1975: Chicago Bulls
* 1976: Milwaukee Bucks
* 1977: Denver Nuggets
* 1978: Denver Nuggets
* 1979: Kansas City Kings
* 1980: Milwaukee Bucks
* 1981: San Antonio Spurs
* 1982: San Antonio Spurs
* 1983: San Antonio Spurs
* 1984: Utah Jazz
* 1985: Denver Nuggets
* 1986: Houston Rockets
* 1987: Dallas Mavericks
* 1988: Denver Nuggets
* 1989: Utah Jazz
* 1990: San Antonio Spurs
* 1991: San Antonio Spurs
* 1992: Utah Jazz
* 1993: Houston Rockets
* 1994: Houston Rockets
* 1995: San Antonio Spurs
* 1996: San Antonio Spurs
* 1997: Utah Jazz
* 1998: Utah Jazz
* 1999: San Antonio Spurs
* 2000: Utah Jazz
* 2001: San Antonio Spurs
* 2002: San Antonio Spurs
* 2003: San Antonio Spurs
* 2004: Minnesota Timberwolves
Acción Comunista

**Acción Comunista** foi un partido político comunista español de inspiración marxista que se formou no exilio en 1964 ó expulsar ao Frente de Liberación Popular á súa sección exterior, activo en Bélxica, Francia e Alemaña. Colleu o nome da revista *Acción Comunista* que publicou o grupo desde 1965. Entre os militantes estiveron Carlos Semprún e José Antonio Ubierna. En 1976 unha parte dos seus militantes, sobre todo de Cataluña, ingresaron no POUM

AC legalizouse en España en 1977, nas primeiras eleccións democráticas participou na candidatura da Fronte para a Unidade dos Traballadores, logo dun proceso frustrado para fusionarse co POUM boa parte da militancia acabou por integrarse noutros partidos da esquerda estatal como a Liga Comunista Revolucionaria ó longo do ano 1978.